РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

07 Број 119-283/15

2. jул 2015. године

Б е о г р а д

НАРОДНА СКУПШТИНА

Одбор за правосуђе, државну управу и локалну самоуправу је, на 45. седници одржаној 2. јула 2015. године, размотрио предлог за избор члана Одбора Агенције за борбу против корупције који су заједно поднели Заштитник грађана и Повереник за информације од јавног значаја и заштиту података о личности.

На основу члана 51. Пословника Народне скупштине, Одбор за правосуђе, државну управу и локалну самоуправу подноси

И З В Е Ш Т А Ј

Одбор за правосуђе, државну управу и локалну самоуправу констатовао је да су Заштитник грађана и Повереник за информације од јавног значаја, који су предложили Виду Петровић Шкеро за члана Одбора Агенције за борбу против корупције, поднели предлог за избор члана тог одбора као овлашћени предлагачи у складу са чланом 9. став 2. тачка 6) Закона о Агенцији за борбу против корупције.

За известиоца Одбора на седници Народне скупштине одређен је Петар Петровић, председник Одбора.

ПРЕДСЕДНИК

Петар Петровић